בוב פילנר

רוברט "בוב" פילנר (באנגלית: Robert "Bob" Filner; 4 בספטמבר 1942 - 20 באפריל 2025) היה פוליטיקאי יהודי-אמריקאי שכיהן כראש עיריית סן דייגו, בין השנים 2012–2013. כיהן כחבר בית הנבחרים של ארצות הברית מטעם המחוז ה-51 של קליפורניה בשנים 1993–2012.

פילנר היה חבר המפלגה הדמוקרטית וכיהן במשך 8 שנים כראש ועדת בית הנבחרים לענייני חיילים משוחררים.

באוגוסט 2013 הודיע על התפטרותו מראשות עיריית סן דייגו בעקבות מספר הטרדות מיניות בהן הואשם.

ביוגרפיה
פילנר נולד בפיטסבורג שבפנסילבניה. למד באוניברסיטת קורנל, שם היה פעיל בארגון פעילי זכויות אדם שכונה "פעילי חרות הנסיעה" (Freedom Rides), שכחלק מתנועת זכויות האדם באמריקה, ניסה לממש את פסיקת בית המשפט העליון בתיק "בוינטון נגד וירג'יניה", כנגד הפרדה באוטובוסים ומקומות ציבוריים בין לבנים לבין שחורים. רבים מפעילי הארגון נעצרו בשל הפרת החוק. הוא ריצה חודשיים מאסר בכלא של מיסיסיפי. כמו כן, כסטודנט עבד בעיתון הסטודנטים היומי הוותיק ביותר בארצות הברית, "קורנול דיילי סאן", אשר הוא גם עיתון הסטודנטים של אוניברסיטת קורנל. הוא סיים את לימודיו באוניברסיטת קורנל ב-1963 עם תואר בכימיה ורכש דוקטורט בהיסטוריה של המדע מאותו מוסד לימודים שנים אחר כך. מיד אחרי שרכש את הדוקטורט שלו בפילוסופיה, הוא עבר להתגורר בסן דייגו, והיה לפרופסור להיסטוריה באוניברסיטת המדינה של סן דייגו. הוא התפטר מתפקידו ב-1992 כדי לרוץ לקונגרס.

פילנר כיהן כאיש צוות עבור הסנאטור יוברט האמפרי ממינסוטה בשנת 1975 ועבור חבר הקונגרס דונלד פרייזר, שהיה גם הוא ממינסוטה, ב-1976. הוא גם כיהן כאיש צוות עבור חבר הקונגרס ג'ים בייטס שייצג את אזור סן דייגו ב-1984.

נפטר ב-20 באפריל 2025.

הקריירה הפוליטית
הקריירה שלו כנבחר החלה ב-1979, כשההתנגדות שלו לסגירת בית ספר שכונתי הובילה אותו לרוץ לוועד בית ספר של סן דייגו, אז הביס מועמד שכיהן ארוכות בתפקיד. אף על פי שהוא היה הדמוקרט היחיד במועצה, הגישה שלו לחינוך עם "חזרה ליסודות הבסיסיים" הביאה לו שבחים רבים והעמיתים שלו לעבודה בחרו בו לנשיא המועצה ב-1982. הוא נבחר למועצת העיר של סן דייגו ב-1987. הוא נבחר מחדש ב-1991 והעמיתים שלו לעבודה בחרו בו לסגן ראש העיר. העניין המרכזי שלו היה בהתרחבות כלכלית.

קליפורניה קיבלה שבעה מושבים נוספים אחרי מפקד האוכלוסין של שנת 1990 ואחד מהם היה המחוז ה-50 בדרום סן דייגו (אשר מוספר מחדש כמחוז ה-51 אחרי מפקד האוכלוסין בשנת 2000). ב-1992, פילנר התמודד בפריימריז מחומש עבור מושב זה וניצח בפער זעום. אחד מיריביו המרכזיים היה הבוס שלו לשעבר, ג'ים בייטס, אשר הפסיד את המושב על רקע שערורייה של הטרדה מינית משנת 1990.

פילנר היה חבר בכיר בתת-ועדת בית הנבחרים לתחבורת תעופה. הוא היה אחד מחברי בית הנבחרים הליברליים ביותר והיה חבר מייסד של הגוף הפוליטי בקונגרס, שדולת בית הנבחרים (Caucus) הפרוגרסיבית.

לפילנר הייתה יריבות מרה עם חואן וארגס, שהיה אף הוא פוליטיקאי דמוקרטי, והתמודד נגד פילנר בפריימריז הדמוקרטיים שלוש פעמים. פילנר ניצח בפריימריז הדמוקרטיים האחרונים, ב-6 ביוני 2006, עם 51% מהקולות. פרט לוארגס, התמודדו מול פילנר דני רמירז וג'סי ברשיהן. פילנר ווארגס האשימו אחד את השני בשחיתות.

הוא היה אחד מבין 31 חברי בית הנבחרים אשר הצביעו שלא לספור את הצבעת הצירים מאוהיו בבחירות 2004 לנשיאות.

פילנר ניצח בבחירות אמצע הקדנציה בנובמבר 2006, כשהוא מביס את הרפובליקני בלייק מיילס ואת חבר מפלגת החירות דן ליטווין. פילנר ניצח בכ-67% מהקולות שהוטלו במחוז. מיילס קיבל 31% וליטווין כ-2%.

ועדות
בוב פילנר כיהן בוועדות בית הנבחרים של ארצות הברית הבאות:
 הוועדה לתחבורה ותשתיות
 תת-הוועדה לתעופה
 תת-הוועדה לכבישים מהירים ומעברים
 תת-הוועדה למשאבי מים וסביבה
 הוועדה לענייני חיילים משוחררים (יושב ראש)

קישורים חיצוניים

 חבר בית הנבחרים בוב פילנר באתר בית הנבחרים
 אתר הבחירות של בוב פילנר
 יש מהנדס בבית? מגזין פריזם


מאמרים
 חבר קונגרס מואשם בתקיפה ערוץ הטלוויזיה WJLA (כולל וידאו)
 חבר קונגרס מואשם בריב MSNBC
 עובדת חברת התעופה קורעת לגזרים את התנצלותו של פילנר סן דייגו יוניון טריביון
 הדו"ח טוען שפילנר היה דחפן בתקרית 2003 סן דייגו יוניון טריביון
 האם יש מהנדס בבית (הנבחרים)? מגזין פריזם
 ביגמיה, שוחד ואישומים טורדניים אחרים במרוץ לקונגרס של קליפורניה דה ראוו סטורי
 הנציג פילנר מביס את יריבו בסיבוב החוזר האחרון סן דייגו יוניון טריביון
 בר הקונגרס בוב פילנר: תנו להתנגדות האיראנית לקחת עמדת הנהגה ועדת יחסי החוץ של מועצת ההתנגדות של איראן

מהעיתונות הישראלית
 להפעיל את הנגדה האיראנית (המוג'הדין א-חאלק)

קטגוריה:אמריקאים ילידי פנסילבניה
קטגוריה:חברי המפלגה הדמוקרטית (ארצות הברית)
קטגוריה:יהודים חברי בית הנבחרים של ארצות הברית
קטגוריה:יהדות קליפורניה: אישים
קטגוריה:חברי בית הנבחרים של ארצות הברית מקליפורניה
קטגוריה:סגל אוניברסיטאות ומכללות בארצות הברית
קטגוריה:ראשי עיריית סן דייגו
קטגוריה:יהודים ראשי עיריות בארצות הברית
קטגוריה:בוגרי אוניברסיטת דלאוור
קטגוריה:בעלי תואר דוקטור מאוניברסיטת קורנל
קטגוריה:חברי הקונגרס ה-112 של ארצות הברית
קטגוריה:פיטסבורג: אישים
קטגוריה:אמריקאים שנולדו ב-1942
קטגוריה:אמריקאים שנפטרו ב-2025